paragraph_text: Natprirodno, nadnaravno ili vrhunaravno, ono je što nije u skladu sa spoznajama o zakonitostima prirode, ili sve ono što postoji iznad i izvan prirode/prostorvremena, što ih nadilazi. U popularnoj kulturi, filmovima i beletristici, nadnaravno je neprecizno i netočno često povezano s paranormalnim i okultnim, što se bitno razlikuje od tradicijskoga poimanja nadnaravnog u abrahamskim religijama, u kojimu se čuda (uskrsnuće, hod po vodi, bezgrješno zaćeće, ozdravljenje bolesnih) smatraju zemaljskim iskazima nadnaravnoga, Božjega djelovanja.